

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

00 34 93 204 95 57

Nota de premsa – 21 de març 2019

**Baqueira Beret dóna la benvinguda a la primavera amb una nevada de 15 cm**

**El canvi d'estació ha arribat amb fred i bona neu a Baqueira Beret. Fins a 15 cm han caigut en cotes altes on s'han registrat unes temperatures mínimes de -11ºC. Neu de la millor qualitat per gaudir d'una entrada de la primavera sobre esquís i snowboard ja que es preveu obrir la pràctica totalitat de pistes i remuntadors de cara al cap de setmana.**

El fred ha tornat a la Val d'Aran i Valls d'Àneu deixant 15 cm de nova neu a les pistes de Baqueira Beret que aquesta setmana ha penjat el cartell de qualitat pols-dura. Després de dos dies de temperatures mínimes per sota dels -10ºC en cotes altes i precipitacions intermitents, l'estació ha acumulat un gruix de neu que donarà molt de joc per al proper cap de setmana en el qual es preveu obrir la totalitat dels 36 remuntadors i 157 km de pistes.

Les cotes màximes de neu estan en aquest moment en els 185 cm i els gruixos mínims en cotes baixes a 95 cm. Està previst tenir també oberta la totalitat de la restauració de l'estació, així com les terrasses i totes les botigues Ski Service Baqueira Store.

És el moment de gaudir de les excepcionals condicions de neu de l'estació dels Pirineus. Cal destacar el gran treball dels equips de pistes que han portat a terme els equips de muntanya per seguir mantenint les tres àrees de Baqueira, Beret i Bonaigua completament obertes.

Si encara no s'ha descobert el nou sostre de Baqueira, al Cap del Baciver a 2.610 m d'alçada, a la primavera és el moment ideal per fer-ho. Les condicions de neu en cotes altes són les que millor es mantenen en aquesta època i a més el proper cap de setmana, si no canvien les previsions meteorològiques, serà assolellat i ideal per gaudir de les vistes que ofereix aquesta nova cima que Baqueira Beret ha conquistat aquest hivern i que dóna accés a cinc noves pistes vermelles.

**Amb la primavera arriba el moment ideal per fer manteniment d'esquís i snowboards**

Després de tota la temporada d'ús el material d'esquí i snowboard necessita un repàs. La neu a la primavera pot ser canviant i per gaudir de la millor manera dels esports d'hivern i amb tota la seguretat cal que les taules estiguin en perfecte estat.

Baqueira ofereix, a través de les seves 6 botigues SkiService, una gran qualitat en la reparació i preparació del mateiral. A més, per a la temporada s'han incorporat dues novetats de la mà de Wintersteiger, el robot Discovery SDF i el Wax Future. El robot és una màquina amb càrrega automàtica per a 8 parells, tecnologia de pedra per al estructurat de soles amb infinitat d'acabats, alguns ideals per aquesta època primaveral, així com ceràmica per a l'acabat de cants i una enceradora de saturació.

El Wax Future és una màquina habitual a la Copa del Món per l'encerat. Mitjançant tecnologia infraroja, la cera penetra a més profunditat en el porus de l'esquí conferint una major durabilitat a l'encerat i les seves propietats de lliscament.

Baqueira Beret també ofereix a Ski Service la possibilitat de llogar material d'esquí i snowboard d'alta gamma presencialment o online, canviar el model cada dia si es desitja en totes les seves modalitats i disposar de les últimes novetats en aquests productes. Així mateix, si existeix algun problema amb el material propi, un equip de professionals pot reparar o posar-lo a punt ràpidament. SkiService compta amb 6 punts de lloguer i venda a Baqueira 1500, Hotel Montarto, Ruda 1500, Beret 1850, Bosc 1800 i Bonaigua 2072.

Disposen de més d'una desena de marques d'esquís punteres destacant que si l'esquiador, després de llogar, vol comprar un parell nou d'alguna marca disponible a Baqueira Store se li retorna la quantitat invertida en lloguer. L'oferta s'estén a més esports i activitats pel que és possible llogar snowboards, esquí de fons, telemark, backcountry, travessia, raquetes i fins i tot trineus.

Per llogar directament a través de la nostra Central de Reserves online:

[www.viajes.baqueira.es](http://www.viajes.baqueira.es/) o [www.baqueira.es](http://www.baqueira.es/)

Més informació de Ski Service:

Ski Service Baqueira Store:

<http://baqueira.es/servicios/alquiler-material>

Telèfon: 973 639 023

skiservice@baqueira.es

prensa@baqueira.es

www.baqueira.es

www.facebook.com/BaqueiraBeretEsqui

www.twitter.com/baqueira\_beret

@baqueira\_beret